لاهور کې خونړۍ ځانمرگه حمله شوې
پاکستاني پولیس وایي چې د لاهور په ښار کې د موټر بم یوه قوي ځانمرګې چاودنه شویده او لږ تر لږه ١١ کسان پکې وژل شویدي او لږ تر لږه ٦٥ تنه
د روغتون چارواکي وایي چې په وژل شویو کسانو کې یو ماشونو او یوه میرمن هم شامل دي. چاودنه په لاهور کې سهار مهال پداسې وخت کې د تحقیقاتو یوې فدرالي ادارې مخې ته وشوه چې هلته د خلکو ګڼه ګوڼه زیاته وه. دغه چاودنه پداسې یوې سیمې کې شویده چې د پولیسو د تحقیقاتو زیات شمیر دفترونه پکې دي. چارواکی واېې چې په موټر کې ښاېې ٦٠٠ کېلوگرامه چاودنکی مواد اېښودل شوی وی. تر دې دمه هیچا د دغې چاودنې مسؤلیت په غاړه ندی اخیستی. چارواکي وایي د چاودنې د نښو نښانو نه معلومیږي چې د پاکستاني طالبانو لخوا شوي وي چې القاعده یې هم ملاتړ کوي. پاکستاني چارواکي وایي چې په چاودنې کې نورې ډیرې ودانې هم تباه شویدي. آدم ګادان په امریکا کې زیږیدلی دی او د القاعده شبکې ویاند دی. د امریکا په متحده ایالاتو کې په نوموړي باندې د خیانت الزامونه لګول شویدي. پاکستاني چارواکو نن د دوشنبې په ورځ ویلي دي د القاعده شبکې پورې تړلی مشکوک کس چې دوي د کراچۍ په ښار کې نیولی دی، داسې ښکاري چې امریکایي تبع وي خو هغه آدم ګادن ندی. همدارنګه د نیویارک ټایمز ورځپاڼه پخپل رپوټ کې وایي چې امریکایي چارواکو پرون د یکشنبې په ورځ ویلي دي چې هغوي پدې عقیده نلري چې نیول شوی کس دې ګادان وي. تر دې دمه هم د نیول شوي کس هویت ندی په ډاګه شوی. د امریکا د فدرالي تحقیقاتو اداره، FBI د ٢٠٠۴ کال نه راپدیخوا په آدم ګادن پسې ګرځي او د هغه د نیولو په اړه معلومات وروکونکي ته یې د 1 میلیون امریکایي ډالرو انعام هم ټاکلی دی. آدم ګادن کله نا کله د القاعده شبکې په ویډیوګانو کې راښکاره کيږي او د امریکا په متحده ایالاتو او نورو غربي هیوادونو باندې د حملو کولو غږ کوي.